Районна избирателна комисия Пловдив 17 - Пловдив област

**ПРОТОКОЛ № 27**

Днес, 13.11.2016г. в гр. Пловдив, пл. „Никола Мушанов“ № 1, ет.3, зала 300А се проведе заседание на Районна избирателна комисия (РИК) 17 – Пловдив област. Заседанието се откри в 11:10 часа от председателя на комисията – г-жа Елена Кинаева. Присъстват 10 членове на РИК, комисията има кворум за провеждане на заседанието. Отсъстват: Йордан Янкулов Дамбулев, Семиха Юсеин Яшар, Милена Иванова Калинова, Айтен Сали Салим, Красимира Михайлова Кънева, Ваня Костадинова Костадинова и Даниела Тодорова Милкова, което председателят предложи заседанието да се проведе при следния дневен ред:

|  |  |
| --- | --- |
| **№** | **Материали за заседанието:** |
| 1**.** | Постъпила Жалба от Александра Костадинова Берданкова – упълномощен представител на Стефан Ламбов Данаилов, представляващ Инициативен комитет за издигане на Румен Георгиев Радев за президент и Илияна Йотова за вицепрезидент относно допуснато нарушение на Изборния кодекс. |
| 2. | Постъпила Жалба вх.№ 487/13.11.2016г. от Александра Берданкова, в качеството и на упълномощен представител на Инициативен комитет за издигане на Румен Георгиев Радев и Илияна Малинова Йотова като независими кандидати за президент и вицепрезидент на Републиката. |
| 3. | Постъпила Жалба вх.№ 485/13.11.2016г. от Александра Костадинова Берданкова, представител на Инициативен комитет за издигане на Румен Георгиев Радев и Илияна Малинова Йотова като независими кандидати за Президент и Вицепрезидент на Републиката, относно поставени агитационни материали на ПП „ГЕРБ“ в Община Раковски в предизборния ден. |

Поради липса на предложения и възражения от страна на членовете на РИК, проектът на дневен ред беше подложен на поименно гласуване:

|  |  |  |
| --- | --- | --- |
|  | Членове на РИК | Гласуване |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ОТСЪСТВА |
| 8. | Милена Иванова Калинова | ОТСЪСТВА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ОТСЪСТВА |
| 17. | Руслана Красимирова Кумчева | ЗА |

Дневният ред се прие от РИК 17 – Пловдив област с пълно мнозинство от присъстващите с 10 гласа „ЗА”. Районната избирателна комисия

**Р Е Ш И:**

**Приема предложения проект за дневен ред, по който ще работи комисията .**

По т.1 от дневния ред докладва Диана Илиева Дишлиева -член на РИК

Предложен бе проект за решение: Постъпила Жалба от Александра Костадинова Берданкова – упълномощен представител на Стефан Ламбов Данаилов, представляващ Инициативен комитет за издигане на Румен Георгиев Радев за президент и Илияна Йотова за вицепрезидент относно допуснато нарушение на Изборния кодекс.Поради липсата на предложения и възражения, проектът бе подложен на поименно гласуване:

|  |  |  |
| --- | --- | --- |
|  | Членове на РИК | Гласуване |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ОТСЪСТВА |
| 8. | Милена Иванова Калинова | ОТСЪСТВА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ОТСЪСТВА |
| 17. | Руслана Красимирова Кумчева | ЗА |

В резултат на гласуването с пълно мнозинство от присъстващите с 10 гласа „ЗА”, като взе предвид следното: В 9:52 часа с вх. № 486 на 13.11.2016г. от входящия регистър на РИК 17 – Пловдив Област е постъпила жалба от Александра Костадинова Берданкова – упълномощен представител на Стефан Ламбов Данаилов, представляващ Инициативен комитет за издигане на Румен Георгиев Радев за президент и Илияна Йотова за вицепрезидент, упълномощена с пълномощно № 35 от 30.09.2016г. относно допуснато нарушение на Изборния кодекс.

Твърди се, че: „В СИК № 174100007 в гр. Стамболийски избирателният списък е разделен на три части, което представлява пряко нарушение на глава четвърта на Изборния кодекс и приложимите Методически указания на Централната избирателна комисия по прилагане на Изборния кодекс и Закона за пряко участие на гражданите в държавната власт и местното самоуправление за секционните избирателни комисии в страната за изборите за президент и вицепрезидент на републиката и за национален референдум на 6 ноември 2016г /приети с Решение № 3822-ПВР/НР от 20 октомври 2016г на ЦИК/.“

Извършена е проверка от Диана Дишлиева – член на РИК, изразяваща се в проведен разговор с председателя на СИК № 174100007 – Марияна Колева Сиракова, при което последната потвърди, че избирателният списък е разделен на три части, с цел осигуряването на удобство и бързина при гласуване на избирателите. Установи се също, че избирателният списък не е компрометиран, без липсващи страници.

Районната избирателна комисия 17 – Пловдив област установи, че няма нарушени разпоредби на Изборния кодекс, нито на Методическите указания, приети с Решение № 3822-ПВР/НР от 20.10.2016г., изискващи избирателният списък да не бъде разделян.

Беше указано на председателя на СИК № 174100007 – Марияна Колева Сиракова да възстановят целостта на списъка и пристъпят към изпълнение на Решението на СИК, с което преди започването на изборния ден са разпределили функциите си, като работата с избирателния списък е възложена на Катерина Дончева Муховска – член на СИК № 174100007.

С оглед изложеното и на основание чл. 72, ал. 1, т. 1 и т. 20 от Изборния кодекс, Районната избирателна комисия 17 – Пловдив област

**Р Е Ш И :**

**1. Оставя без уважение** постъпила жалба с вх. № 486 от 13.11.2016г. от Александра Костадинова Берданкова – упълномощен представител на Стефан Ламбов Данаилов, представляващ Инициативен комитет за издигане на Румен Георгиев Радев за президент и Илияна Йотова за вицепрезидент.

Настоящото решение подлежи на обжалване пред ЦИК.

Заседанието напусна Иван Милков Кърчев - член на РИК

По т.2 от дневния ред докладва Георги Костадинов Илчев -Секретар на РИК

Предложен бе проект за решение: Постъпила Жалба вх.№ 487/13.11.2016г. от Александра Берданкова, в качеството и на упълномощен представител на Инициативен комитет за издигане на Румен Георгиев Радев и Илияна Малинова Йотова като независими кандидати за президент и вицепрезидент на Републиката. Поради липсата на предложения и възражения, проектът бе подложен на поименно гласуване:

|  |  |  |
| --- | --- | --- |
|  | Членове на РИК | Гласуване |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ОТСЪСТВА |
| 8. | Милена Иванова Калинова | ОТСЪСТВА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ОТСЪСТВА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ОТСЪСТВА |
| 17. | Руслана Красимирова Кумчева | ЗА |

В резултат на гласуването с пълно мнозинство от присъстващите с 9 гласа „ЗА”, като взе предвид следното: Постъпила е Жалба досежно Секции №2 в гр.Карлово, общ.Карлово и №54 с.Каравелово, общ.Карлово, приета с вх.№ 487/13.11.2016 год., с твърдението „В споменатите секции, след като се положи първият печат на изборната бюлетина, мастилото не засъхва и когато се отвори в тъмната стая за гласуване, оставя отпечатък от незасъхналото мастило. Така се препятства гласуването на следващия, като мастилото се отбелязва на неговата бюлетина и съответно прави избора му невалиден както и самата бюлетина.“ Иска се от РИК 17 Пловдив област да вземе мерки за преустановяване на посоченото нарушение.

По жалбата е извършена проверка от Георги Илчев – секретар на РИК 17, като е проведен разговор с председателите на СИК № 2 и СИК №54. Последните категорично отрекоха изложеното в сигнала да е вярно, като изрично посочиха ,че при тях няма оплаквания в този смисъл, както и не са забелязали зацапани по посочения начин бюлетини. По този начин сигнала се явява неоснователен и недоказан.

Въпреки това, РИК 17 изрично предупреди и даде указания в смисъл да се следи внимателно изборния процес, включително с проверка в стаичката за гласуване, с оглед недопускане на посоченото нарушение.

Предвид гореизложеното и на основание чл. 72, ал. 1, т. 4 от Изборния кодекс, Районната избирателна комисия 17 – Пловдив област

**Р Е Ш И:**

Оставя без уважение подадената жалба вх.№ 487/13.11.2016г. от Александра Берданкова - упълномощен представител на Инициативен комитет за издигане на Румен Георгиев Радев и Илияна Малинова Йотова като независими кандидати за президент и вицепрезидент на Републиката, като неоснователна.

*Настоящото решение може да бъде обжалвано пред Централната избирателна.*

По т.3 от дневния ред докладва Марин Чушков –зам.-председател на РИК

Предложен бе проект за решение: Постъпила Жалба вх.№ 485/13.11.2016г. от Александра Костадинова Берданкова, представител на Инициативен комитет за издигане на Румен Георгиев Радев и Илияна Малинова Йотова като независими кандидати за Президент и Вицепрезидент на Републиката, относно поставени агитационни материали на ПП „ГЕРБ“ в Община Раковски в предизборния ден. Поради липсата на предложения и възражения, проектът бе подложен на поименно гласуване:

|  |  |  |
| --- | --- | --- |
|  | Членове на РИК | Гласуване |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ОТСЪСТВА |
| 8. | Милена Иванова Калинова | ОТСЪСТВА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ОТСЪСТВА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ОТСЪСТВА |
| 17. | Руслана Красимирова Кумчева | ЗА |

В резултат на гласуването с пълно мнозинство от присъстващите с 9 гласа „ЗА”, като взе предвид следното: Постъпила е Жалба в РИК 17 с вх.№ 485/13.11.2016г. от Александра Костадинова Берданкова – упълномощен представител на Инициативен комитет за издигане на Румен Георгиев Радев и Илияна Малинова Йотова за Президент и Вицепрезидент на Републиката. В жалбата се излагат твърдения, че на територията на община Раковски, в предизборния ден, в пощенските кутии на жителите на всички населени места били поставени агитационни материали на ПП „ГЕРБ“. Твърди се, че бил нарушен чл. 182, ал. 4 от ИК. Приложено е фотокопие на агитационния материал.

При извършената проверка по жалбата, анализ и оценка на представените доказателства се установи следното:

Безспорно е, че изображението от приложеното към жалбата фотокопие представлява предмет, върху който е поставен призив за подкрепа за определено лице и определена партия при участие в избори. Предвид това е налице „предизборна агитация“ по смисъла на §1, т. 17 от ДР на ИК.

От събраните доказателства, обаче, не може безспорно да се установи **времето и мястото на извършването на твърдяното нарушение**.

Основен принцип в българското право е индивидуализиране на нарушението по време и място. От извършената проверка и събраните доказателства не може с категоричност да се установи на коя дата са поставени агитационните материали и в кое конкретно населено място.

Едностранното твърдение на жалбоподателя, че агитационни материали са поставени във всички населени места на територията на община Раковски и в предизборния ден сочи положителни факти, които подлежат на конкретно доказване. Предвид, че надлежни доказателства за точното време и място на нарушението не са представени, едностранното твърдение за тези обстоятелства не е достатъчно, за да бъде индивидуализирано по време и място визираното нарушение.

17 РИК, отчитайки резултата от извършената проверка и съобразявайки нормите и логиката на Избирателния кодекс, счита, че изложените твърдения от жалбоподателя за извършено нарушение са едностранни, голословни и недоказани по безусловен и категоричен начин. Безспорно не може да се установи и да се определи конкретната дата и конкретното място на извършване на твърдяното нарушение, което е съществено за квалифициране на едно деяние като закононарушение.

Предвид гореизложеното и на основание чл. 72, ал. 1, т. 4 от Изборния кодекс, Районната избирателна комисия 17 – Пловдив област счита жалбата за неоснователна, поради нейната недоказаност.

**Р Е Ш И:**

Оставя без уважение подадената жалба вх.№ 485/13.11.2016г. като неоснователна, поради нейната недоказаност.

*Настоящото решение може да бъде обжалвано пред Централната избирателна*

Поради изчерпване на дневния ред заседанието бе закрито от председателя на комисията.

ПРЕДСЕДАТЕЛ:

Елена Кинаева

СЕКРЕТАР:

Георги Илчев

ПРОТОКОЛЧИК-ПРЕБРОИТЕЛ:

Десислава Стоянкова